מערת האפוקליפסה

מערת האפוקליפסה (ביוונית: Σπήλαιο Αποκάλυψης) ממוקמת באי פטמוס שבים האגאי ועל פי המסורת, בה קיבל יוחנן הקדוש מפטמוס את חזיונותיו, שתיעד בספר (האחרון בברית החדשה) חזון יוחנן.הברית החדשה, חזון יוחנן, פרק א', פסוק 10 המערה הפכה למקום קדוש לנוצרים, מקום עלייה לרגל והיא מוכרת ככנסייה יוונית אורתודוקסית. בשנת 1999 הכריז אונסק"ו על המערה כאתר מורשת עולמית משותף (יחד עם מנזר יוחנן הקדוש התאולוג, הנמצא בנקודה הגבוהה ביותר באי).

 היסטוריה 
 יוחנן הקדוש - רקע 

על פי הברית החדשה, יוחנן ואחיו יעקב בניו של זבדי, היו שנים משנים-עשר השליחים של ישו. יוחנן נולד בערך בשנת 6 לספירה ונפטר בערך בשנת 100 לספירה.

בראשית חייו היה דייג והיה מתלמידיו של יוחנן המטבילהבשורה על פי יוחנן, א', 43-25 ומאוחר יותר הפך לתלמידו של ישו ואף חלק מ"המעגל הפנימי" המקורב לישו, יחד עם אחיו יעקב ופטרוס. יוחנן קיבל את הזכות לחזות בשיחתו של ישו עם משה ואליהו על הר ההשתנות. יחד עם פטרוס ויעקב הם היו העדים היחידים לתחיית בת יאירמרקוס ה',37 להשתנות המתיםמתי י"ז,1 ולייסורים בגת שמנים.מתי כ"ו,37

יוחנן ופטרוס נשלחו לעיר כדי להכין את הסעודה האחרונהלוקס כ"ב, ח' ובמהלכה, על פי המסורת, מקומו היה ליד ישו "מסב על חיק ישו, כי ישו אהבו".יוחנן, י"ג, 25, 28

יוחנן נשאר לבדו למרגלותיו של ישו הצלוב, בגולגולתא, יחד עם אמו של ישו והנשים הצדיקות.יוחנן, י"ט, 28-25 לאחר תחיית המתים של ישו, יוחנן ופטרוס היו הראשונים שמיהרו לקבר והוא היה הראשון להאמין שישו באמת קם לתחייה.יוחנן, כ', 10-2 בהמשך היה יוחנן, הראשון מבין שבעת התלמידים שנכחו בכנרת, שזיהה את ישו עומד על החוף.(יוחנן, כ"א, 7 לאחר עלייתו של ישוע לשמיים וירידת רוח הקודש, לקחו יוחנן ופטרוס, חלק בולט בייסוד והכוונת הכנסייה ובשל כך הם נאסרו.מעשי השליחים, ד', 3

ליוחנן מיוחס חיבורם של חמישה ספרים בברית חדשה: הבשורה על פי יוחנן, שלוש האיגרות הקצרות הנושאות גם את שמו: יוחנן א', ב', ג') וחזון יוחנן (הנקרא גם "ספר ההתגלות").

 ההגליה לאי פטמוס 
על פי רוב ההיסטוריונים המקראיים, הוגלה יוחנן, כתוצאה מרדיפות אנטי-נוצריות, תחת הקיסר הרומי דומיטיאנוס לאי פטמוס. אך יש המחזיקים בדעה שזו הייתה גלות לשם "משימה רוחנית" (“in a spiritual mission”).

 מערת האפוקליפסה 
ממוזער|פסיפס מעל הכניסה למערת האפוקליפסה, המתאר את"יוחנן הקדוש התאולוג" ואת תלמידו פרוכורוס, שתיעד את חזיונותיו של יוחנן.
יוחנן ותלמידו, הסופר פרוכורוס, שגלה עמו, התגוררו במערה הממוקמת בערך באמצע ההר, כ-ארבעה קילומטרים דרומית לסקאלה (Skala) לאורך דרך תלולה לכיוון כורה (Chóra).

על פי המסורת הנוצרית, סלע בתוך המערה נקרע לגזרים, ודרך שלושה פתחים דקים, המסמלים את השילוש הקדוש, הוא שמע וראה חזיונות על ימיו האחרונים של כדור הארץ, ובריאת כדור הארץ החדש כאשר העיר הקדושה ירושלים ירדה מן השמיים "וארא שמים חדשים וארץ חדשה כי השמים הראשונים והארץ הראשונה עברו והים איננו עוד. וארא את העיר הקדושה ירושלים החדשה יורדת מאת האלוהים מן השמים...".חזון יוחנן, כ"א את החזיונות תיעד בכתב פרוכורוס שהיה יחד עם יוחנן במערה והיא נקראת "מערת האפוקליפסה", (סוף העולם), לפני בוא העולם החדש. פרוכורוס קיבץ את כתביו למה שנודע אחר כך כ"ספר ההתגלות".
 מנזר יוחנן הקדוש התאולוג 
"המנזר של יוחנן הקדוש התאולוג" (The Monastery of Saint John the Theologian) שוכן בנקודה הגבוהה ביותר באי פטמוס ואף הוא אתר מורשת עולמית של אונסק"ו ובעל חשיבות גדולה לנצרות, היסטורית ותאולוגית. הקמתו מתוארכת לשנת 1088 לספירה על ידי הנזיר כריסטודולוס (Christodoulos), ביוזמת הקיסר הביזנטי אלכסיוס הראשון קומננוס. המנזר נבנה כמבצר איתן כדי להגן על הנזירים ועל אוצרותיו מפני פשיטות פיראטים ומצד הסלג'וקים, שפקדו את האזור באותה תקופה. המבצר כולל חומה מצולעת (זיגזג) עם מגדלים ומבנים להגנת השומרים.

לבו של המנזר הוא הקתוליקון, הכנסייה המרכזית, מעוטרת בפרסקאות ביזנטיים, המשמרים את אמנות הציור הדתי של התקופה. בנוסף, המנזר מכיל בתוכו ספרייה עשירה ונדירה, ובה כתבי יד עתיקים, קודקסים, ואיקונות יקרות ערך, המהווים מקור בלום לחקר ההיסטוריה, התאולוגיה והאמנות הביזנטית.

המנזר ממשיך לתפקד כמרכז נזירי פעיל ומושך אליו עולי רגל וחוקרים מכל קצוות תבל, המבקשים לחוות את האווירה הרוחנית הייחודית וללמוד מהמורשת העשירה שלו.

בשנת 1999 הוכרז המנזר על ידי אונסק"ו כ"אתר מורשת עולמית".
 פנים המערה 
ממוזער|האיקונוסטזיס במערה
על קירות המערה ישנם מספר דיוקנאות ופסלים המוקדשים ליוחנן, שכן המערה הפכה לכנסייה ולמקום פולחן לעולי רגל לחוות את המקום בו נכתבה האפוקליפסה. ההכרה במערה כאורתודוקסית, מקשרת באופן פיזי ליוחנן עצמו. יש בה מספר "מקומות" שיוחנן השתמש בהם, כמו: גומחה בקיר ששימשה אותו למנוחה, מדף סלע שבו הוא הניח את המגילה שלו ושלושת הסדקים הצרים בסלע שאפשרו לקולו של אלוהים להגיע ליוחנן הקדוש.

 ביאורים 

 הערות שוליים 

 קישורים חיצוניים 

קטגוריה:נצרות: אתרי עלייה לרגל
קטגוריה:ספר ההתגלות
קטגוריה:אתרי הברית החדשה
קטגוריה:מיסטיקה נוצרית
קטגוריה:יוון: אתרי מורשת עולמית